嘉諾撒聖方濟各書院

嘉諾撒聖方濟各書院（St. Francis' Canossian College，簡稱SFCC）係香港一間天主教英文女子資助中學，喺1869年創校，亦係意大利嘉諾撒仁愛女修會喺香港開設嘅第二間學校。校舍一直都喺灣仔半山堅尼地道9至13號，刻畫喺外牆嘅四個守護天使係學校嘅標誌，象徵忠、信、仁、愛。小學部叫做嘉諾撒聖方濟各學校，喺堅尼地道校舍山坡下面嘅聖佛蘭士街，係少數有直屬中學而且經統一派位收生嘅資助小學之一。學校多年嚟培育咗好多社會知名人士，依家係一間出名嘅女校。 聖方濟各嘅學生叫做「Franciscan」，同時因為「St. Francis」嘅中文諧音同埋淳樸校風，學生有時亦都會叫自己做「蕃薯妹」。 歷史 喺1860年，由聖瑪大利肋嘉諾撒所創立嘅嘉諾撒仁愛女修會嘅修女，由家鄉意大利嚟到香港傳教。嗰時班修女為咗照顧灣仔平民區嘅貧困同埋失學兒童，就喺堅尼地道創辦咗聖方濟各學校（St. Francis' School），亦即係依家嘅嘉諾撒聖方濟各書院（St. Francis' Canossian College）。嗰時班修女唔單止免費教小朋友讀書，重喺同個一地方起咗一間醫院同埋孤兒院。港督參觀學校之後，好滿意學校嘅教學，就將學校納入政府資助學校，屬於香港最早期嘅政府資助學校之一。學校直到依家依然係嘉諾撒仁愛修會管理。 學校曾經喺1941年因為香港淪陷而停辦，但係班修女對辦學嘅熱情同埋決心一啲都無減退。喺二戰之後，學校喺1945年重開為聖心初中（Sacred Heart Junior School），喺1953年先至改名為嘉諾撒聖方濟各書院（St. Francis' Canossian College）。由於居民對學位嘅需求不斷增加，學校嘅兩座新翼分別喺1956同埋1958年落成，為適齡女仔提供更多嘅學位。學校亦都喺1956年成立咗香港嘅第一隊香港紅十字會青年團（Youth Unit One），其後慢慢喺其他中學越嚟越普及，成為香港其中一個最具規模嘅制服團體。 喺1962年，學校開設中六預科課程，從小學到預科提供13年嘅全面教育。禮堂大樓喺1985年落成，裏面有體育館、圖書館同埋縫紉室等等嘅設施。 後來，堅尼地道只剩低中學部同埋小學部校舍，其餘嘅建築物就用作嘉諾撒修院同埋明愛達言學校（前嘉諾撒達言學校）嘅校舍。2008年，明愛達言學校嘅校舍改建成小學部新校舍，位於中學部下面嘅聖佛蘭士街，成個小學部改建及擴建工程喺2010年完成。中學部嘅校舍從2011年開始重建，預計喺2017年落成。中學部同小學部嘅校舍覆蓋聖佛蘭士街以上同埋堅尼地道以下嘅山坡，總共佔地大約9,517平方米。 直屬小學 嘉諾撒聖方濟各學校（St. Francis' Canossian School，簡稱SFCS）係一間全日制女子資助小學，經教育局嘅小一入學統籌辦法收生。學校提供小一至小六嘅課程，除咗英文科以外所有科目都係用中文教。喺2008-2009學年以前，學校提供半日制課程，一、三、五年級係下晝班，二、四、六年級係上晝班。 校舍喺2008年起由堅尼地道搬去中學校舍下面嘅聖佛蘭士街42 - 44號，直到2010年完成遷校及擴建工程，佔地約4,762平方米。現址自嘉諾撒仁愛女修會喺1869年接管後曾用作多項教育服務，包括喺1959年為失明兒童所設立嘅嘉諾撒啟明學校、喺1974年為聾啞兒童所設立嘅嘉諾撒達言學校等，亦曾經喺1987年將校舍租畀明愛設立為弱智兒童辦學嘅明愛樂勤學校，租約喺2007年期滿。 校歌 舊生（用英文名嚟排） 關於呢個表嘅英文名排序，請睇英文維基版本。 政商界 麥周淑霞：前社會福利署副署長 (服務) 陳麗玲：陳樹渠已故夫人、前陳氏教育機構校董會主席、前香港寶聲集團主席、前北角街坊福利事務促進會會長 (1960年畢業) 余若薇，SC，JP：前公民黨黨魁及主席，前立法會議員（香港島） 林鄭月娥，大紫荊勳賢，GBS，JP：前行政長官，前政務司司長，前發展局局長，前社會福利署署長 劉聖雪：新民黨成員，曾參選2015年度香港小姐競選 容海恩，JP：立法會議員（選舉委員會），新民黨副主席，執業大律師 朱蔡鳴鳳：前創意香港助理總監 楊何蓓茵，JP：公務員事務局局長，前公務員事務局常任秘書長 馮馬潔嫻：香港殘疾人奧委會暨傷殘人士體育協會會長，前立法會秘書長馮載祥夫人，曾在唐英年參選特首時負責其公關工作 查史美倫，大紫荊勳賢，GBS，SBS，JP：前行政會議成員，港區全國人大代表，香港金融發展局主席，匯豐銀行非執行董事，前中國證監會副主席 殷巧兒，MH，JP：香港家庭計劃指導會理事會副主席，群力資源中心註冊董事，前香港中文大學評議會主席，前香港藝術發展局副主席等 黃浪詩：前香港駐悉尼經濟貿易辦事處處長，前香港影視及娛樂事務管理處處長 趙崇幗：前經濟發展及勞工局副秘書長，第29屆奧林匹克運動會馬術比賽 (香港) 有限公司副行政總裁，前地政總署署長劉勵超夫人，曾擔任葉劉淑儀競選辦主任 吳徐鳳英：前警務處助理處長 (人事) 孫鍾小芬，JP：前教育局局長孫明揚夫人，曾在學校任教數學多年至九十年代才退休，林鄭月娥、楊何蓓茵、趙崇幗等均為其學生 陳文綺慧，BBS：東華學院校務委員會主席，培力藥業集團董事，萬象行有限公司董事，前東華三院主席，文洪磋的女兒、文肇偉的妹妹，文天祥的後裔 教育界 范蒲靈：前九龍聖德肋撒英文學校校長 莫鳳儀：前香港數碼電台首席顧問、校園台台長、香港演藝學院校董會成員，香港教育大學附屬有限公司行政會議成員，啟基學校創校校長，香港十大傑出青年。 何芝君：明愛專上學院教授，前香港理工大學社會科學系副教授，香港女權運動領袖，新婦女協進會創辦人，為反德育及國民教育科運動的絕食者之一 關詩珮：新加坡南洋理工大學中文系助理教授 關利平：前香港城市大學生物化學系教授，曾任香港城市大學學務長 劉美明：生化專家、輻射生機學會創始人 陳胡美好：前英皇書院校長 胡路明：天主教香港教區教育事務主教代表、前天主教總堂區學校校監（1960年中五） 體育界 馬君正：香港滑浪風帆代表，2018年印尼雅加達亞運會 RS:One 風帆銀牌 文化及演藝界 葉文炘：前Now 財經台主播 莊安宜：前香港有線電視首席新聞主播 黃婉瑩：資深烹飪導師，都市閒情《今晚食乜餸》主持，曾撰寫多本烹飪著作 馮翠珊：國際時裝品牌 Alexander McQueen 亞太區主席，歌手蘇永康的妻子 鄧藹霖：香港電台第一台 DJ 李 敏：作家、填詞人、編劇、歌手及主持人 秦家聰：秦觀三十三世孫，新聞工作者，作家，中美建交後中國接受的第一個美國華裔記者，少數男學生之一 關懿婷：前無綫電視和亞洲電視任職主播，現任渣打銀行香港公共事務處企業及業務傳訊主管 陳詠桐／陳泳彤 (JC)：歌手 李寶瑩：粵劇花旦 李家怡：創作歌手、超級巨聲參賽者，曾獲頒香港傑出學生 斯美玲：前三藩市灣區KTSF電視台國粵語新聞編輯主任 陳庭欣：香港女藝人，2010年香港小姐冠軍 (只讀至小學畢業) 卓韻芝：前商業電台叱吒 903 DJ，自由創作人 黎美言：歌手、組合 HotCha 成員之一 黃明樂：自由創作人、《港孩》作者，曾任梁家傑特首選舉競選經理 黃可盈：演員、模特兒 連綺文：騷戲劇盟團長伴侶 劉展翹：Jackie Lau，網上影片製作平台啱 Channel 成員 社福界別 陳秀嫻：前香港明愛社會工作服務部部長（1954年小六；1959年中五） 出面網頁 嘉諾撒聖方濟各書院 嘉諾撒聖方濟各書院舊生會 嘉諾撒聖方濟各書院安省校友會 嘉諾撤聖方濟各書院校歌 SFCC Secrets-Live by the Truth in Secrets